Manfred Weber cere aderarea imediată a României și Bulgariei la Schengen
Manfred Weber și-a exprimat sprijinul pentru România în disputa cu cancelarul austriac Karl Nehammer cu privire la aderarea la Spațiul Schengen. Weber a făcut această precizare după ce partidul lui Nehammer a anunțat că nu va susține programul electoral al PPE. Din cauza includerii promisiunii de susținere a aderării complete a României și Bulgariei la Schengen.
"Vreau să fie clar că PPE susţine în totalitate extinderea Spaţiului Schengen, astfel încât România şi Bulgaria ar trebuie să adere imediat. Cele două state îndeplinesc toate condiţiile. De asemenea, vrea să spun că felicit România că a intrat parţial, cu frontierele aeriene şi maritime şi vrem să vedem România şi Bulgaria intrând, pe cât de repede posibil, în Spaţiul Schengen", a afirmat Manfred Weber, într-o conferinţă de presă susţinută împreună cu Nicolae Ciucă, miercuri, înaintea Congresului PPE de la Bucureşti.
Liderul PPE le cere austriecilor să se răzgândească
Liderul PPE a adăugat că îi roagă pe prietenii socialişti din Austria să se răzgândească asupra aderării României şi Bulgariei la Schengen. El a punctat că este o provocare importantă să îi convingă pe austrieci că cele două state îndeplinesc condiţiile şi merită să fie în Spaţiul Schengen.
Partidul cancelarului austriac Karl Nehammer, ÖVP, nu se opune doar aderării complete a României și Bulgariei la Spațiul Schengen prin deciziile luate la nivel guvernamental. Ci și în plan politic, refuzând să voteze programul electoral al PPE din cauza incluziunii acestei extinderi.